cyanic-selkie/wikianc huggingface dataset:
দ্য লাস্ট ম্যান অন আর্থ
গল্পসূত্র
এলমার নামের একজন পুরুষ(আর্ল ফক্স) তার প্রেয়সি হ্যাটির(ডেরেলিস পারডিউ) সাথে রাগ করে ঘর ছাড়েন, পরিকল্পনা করেন নারীবিহীন জীবন কাটানোর। ১৯৫০ সালে 'মাসকুলাইটিস' নামক এক রোগের মহামারিতে ১৪ বছর তদুর্ধ সকল পুরুষের মৃত্যু হয়। পুরুষ শুন্য পৃথিবী শাসন করে নারী সমাজ। একজন মহিলা যুক্তরাষ্ট্রের রাষ্ট্রপতি র দায়িত্ব নেন। একজন নারী বিমানচালক গার্টি (গ্রেস কুনার্ড) রেডউড বনের উপর দিয়ে যাওয়ার সময় একটি কুড়েঘরের চিমনি হতে ধোঁয়া উঠতে দেখে কৌতুহলি হন, জানতে পারেন এখানে এলমার স্মিথ নামে একজন গ্রাম্য পুরুষ নিভৃতে বাস করছেন। এলমার স্মিথকে ধরে এনে, হাসপাতালে তার বংশ বিস্তারের সামর্থ্য পরীক্ষা করা হয়। প্রামাণিত হয় এলমার সামর্থ্যবান। অচীরেই এলমার পৃথিবীর সকল নারীর আকাংক্ষিত পুরুষে পরিণত হন। সরকার তাকে ১০ মিলিয়ন ডলার দিয়ে গার্টির কাছ থেকে কিনে নেয়, দুইজন নারী সিনেটর, এলমারকে তাদের স্বামী হিসেবে পাওয়ার জন্য প্রতিযোগিতায় লিপ্ত হয়। অপরদিকে এলমার তার প্রেয়সি হ্যাটিকে খুঁজে বের করে, অভিমান ভুলে হ্যাটিকে বিয়ে করে।
সেন্সর
দ্য লাস্ট ম্যান অন আর্থ-এর কাহিনি হাস্যরসাত্মক হলেও চলচ্চিত্রটি প্রদর্শনীর ক্ষেত্রে নিষিদ্ধ হয়েছিল। তৎকালীন ভার্জিনিয়া অঙ্গরাজ্যের সেন্সর বোর্ড একজন পুরুষের জন্য মহিলা সমাজের প্রতিযোগিতায় লিপ্ত হওয়ার বিষয়টির উপস্থাপনায় সন্তুষ্ট ছিলনা, তারা ভার্জিনিয়ায় চলচ্চিত্রটি নিষিদ্ধ করেছিল। পরবর্তীতে এটি ব্রিটিশ বোর্ড অব ফিল্ম ক্লাসিফিকেশন কর্তৃক নিষিদ্ধ হয়েছিল।
সংরক্ষণ
দ্য লাস্ট ম্যান অন আর্থ-এর কপি বেলজিয়ামের রাজকীয় চলচ্চিত্র সংরক্ষণাগার এবং নিউ ইয়র্কের মিউজিয়াম অব মডার্ন আর্ট-এ সংরক্ষিত আছে।
বাহাদুর (কমিক্স)
বাহাদুর ইন্দ্রজাল কমিক্স দ্বারা প্রকাশিত আবিদ সুর্তির লেখা একটি কমিক বই চরিত্র যার ১৯৭৬ সালে আবির্ভাব ঘটে। গোবিন্দ ব্রাহ্মনিয়া এর ছবি আঁকতেন।
বাহাদুর
বাহাদুর ডাকাত ভৈরব সিংহের ছেলে। পুলিশ প্রধান বিশাল ভৈরব সিংহকে মারবার পরে কিশোর বাহাদুরের দায়িত্ব নেন।
গনিবা (গণ নিরাপত্তা বাহিনী)
বড় হয়ে পুলিশ প্রধান বিশালের সাহায্যে বাহাদুর গনিবা (গণ নিরাপত্তা বাহিনী) প্রতিষ্ঠা করে। গ্রামবাসীদের প্রশিক্ষণ দিয়ে এখানে ডাকাতদের মোকাবিলা করবার জন্য বাহিনী তৈরী করা হয়।
বেলা
বেলা বাহাদুরের বান্ধবী। মার্শাল আর্টসে দক্ষ বেলা বাহাদুরকে অনেক অভিযানে সাহায্য করেছে।
ফ্যাতাড়ু
ফ্যাতাড়ু হল বাঙালি সাহিত্যিক নবারুণ ভট্টাচার্য সৃষ্ট একটি জনপ্রিয় কাল্পনিক চরিত্র।
বাংলা সাহিত্যে ফ্যাতাড়ুর আবির্ভাব
নবারুণ ভট্টাচার্যের ছোটগল্প ফ্যাতাড়ু তে দুজন ফ্যাতাড়ুর কথা বলা আছে। মদন ও ডি.এস। পরবর্তী ছোটগল্প ও উপন্যাসে পুরন্দর ভাটের উদয় হয়। তিনি পেশায় কবি। ফ্যাতাড়ুরা উড়তে পারে এবং যাদের মন্ত্র হল ফ্যাঁত ফ্যাঁত সাঁই সাঁই। এই মন্ত্রবলে ফ্যাতাড়ুরা উড়ে গিয়ে হানা দেয় কখোনো আই পি এল খেলা চলাকালীন, কালোবাজারিদের ভয় দেখাতে, ভন্ড-প্রগতিশীল সাহিত্যিকের মুখোশ খুলতে, অনুষ্ঠান পন্ড বা জোচ্চোরের বিয়ে ভন্ডুল করতে।
ফ্যাতাড়ুরা কখোনো অনৈতিক কাজ করেনা তারা বঞ্চিত হতভাগ্য মানুষের প্রতিনিধি এমনটাই নবারুণ মনে করেন। "আমি নিজেকে প্রান্তিক বলে মনে করি এবং এতে আমার কিছু এসে যায়না। রিয়েল লাইফে ফ্যাতাড়ুর মত প্রথা ভাঙ্গতে তো পারিনা, তাই ফ্যাতাড়ুদের সৃষ্টি করি"
সাহিত্যের নতুন ধারা
বাংলা সাহিত্যে ফ্যাতাড়ুর আবির্ভাব এক নতুন ধারার সৃষ্টি করেছে এমনটাই মনে করেন বিশেষজ্ঞরা। সাহিত্যের চিরাচরিত নিয়ম ভাঙ্গা নবারুনের ফ্যাতাড়ুরা ভাষা ব্যবহারে সাহসী, আচরনে নির্ভীক। কাঙাল মালসাট উপন্যাসে ইতিহাস ও বহুমাত্রিক রাজনীতির সংমিশ্রণ ঘটেছে। ফ্যাতাড়ুদের নিয়ে দুটি ছোটগল্প সংকলন প্রকাশিত হয়েছে ১) ফ্যাতাড়ুর বোম্বাচাক ২) ফ্যাতাড়ুর কুম্ভীপাক। নবারুন ভট্টাচার্যের তিনটি উপন্যাসে ফ্যাতাড়ুদের কথা পাওয়া যায়। কাঙাল মালসাট, মসোলিয়ম ও মবলগে নভেল।
সিনেমায় ফ্যাতাড়ু
কাঙ্গাল মালসাট চলচ্চিত্রায়িত হয়েছে সুমন মুখোপাধ্যায়ে র পরিচালনায়। অভিনয় করেছেন কবীর সুমন, কৌশিক গঙ্গোপাধ্যায়, শান্তিলাল মুখার্জী প্রমুখ। এছাড়াও বিভিন্ন থিয়েটার গ্রুপ ফ্যাতাড়ুর নানা গল্পের নাট্যরূপায়ন করেছেন।
২০১৩ সালে, সিনেমাটির পাশাপাশি সপ্তর্ষি প্রকাশন থেকে কাঙাল মালসাটকে ভিত্তি করে মধুজা মুখার্জির রচিত একই নামের একটি গ্রাফিক নভেল প্রকাশিত হয়।
আর কে কোঠারি
আর কে কোঠারি একজন ভারতীয় শিক্ষা প্রশাসক। তিনি ১০ জুলাই ২০১৭ সালে রাজস্থানের জয়পুর বিশ্ববিদ্যালয়ের উপাচার্য হন।
কালোজাম
কালোজাম বা গুলাব জামুন (گلاب جامن) দক্ষিণ এশিয়ার, বাংলাদেশ, ভারত, পাকিস্তান, নেপাল এর একটি জনপ্রিয় মিষ্টি খাদ্য। কালচে-লাল রঙের মিষ্টি; যা ময়দার গোলায় চিনি, ছানা ও মাওয়া মিশিয়ে ঘিয়ে ভেজে সিরায় জ্বাল দিয়ে বানানো হয়। এই মিষ্টি মূল প্রক্রিয়ায় রয়েছে তেলে ভাজা ও সিরাপের মাঝে ভিজিয়ে রাখা। কালোজাম তৈরির উপকরণের মাঝে রয়েছে গুঁড়ো দুধ, তরল দুধ, বেকিং পাউডার, মাওয়া, তেল, পানি, এলাচ গুঁড়ো, কেশার, চিনি। ভূট্টার আটা কালোজাম বানানো জন্য খুব দরকার।  মাওয়া দুই রকোমের হয় সাদা আর সবুজ মাওয়া। কালোজাম তৈরির জন্য সবুজ মাওয়া দরকার হয়। কালোজাম এবং গুলাব জাম তৈরির বিধি দুটো হুবুহু এক। কালোজাম বেশি সময় তেলে ভাজতে হয়, কালো করার জন্য। কালোজাম মিশ্রণ তৈরি করার সময়ে চিনি ব্যবহার করা হোয় । চিনি caramalised হয়ে কালা রঙ তৈরী করে কলোজামের ।
ইতিহাস
কালোজাম এসেছে একরকম আরবিও মিষ্টি নাম "লৌকোমাদেস" (Loukoumades) থেকে, এই মিষ্টি মোঘল-আমলে খুব জনপ্রিয় ছিল। মাঝে মাঝে সিরাপ ব্যবহার করা হত। এই মিষ্টির কদর সুদূর তুর্কি পর্যন্ত চলে গিয়েছে।
প্রচলিত সামাজিক রীতিনীতি
আজকের দিনে বিভিন্নরকম উৎসব ও উদ্‌যাপন যেমন - বিয়ে, ঈদ, পূজা-পার্বণ, দিওয়ালির ভোজ উৎসবে মিষ্টি হিসেবে কালোজাম দেয়া হয়। কালোজাম বিভিন্ন রকমের রয়েছে এবং সব ধরনের কালোজাম স্বতন্ত্র স্বাদযুক্ত।
thumb|left|500px|রসে ভেজানো কালোজাম
সমর (১৯৯৯-এর চলচ্চিত্র)
'সমর' (দ্বন্দ্ব) ১৯৯৯ সালের একটি হিন্দি চলচ্চিত্র । এটির পরিচালক ছিলেন শ্যাম বেনেগল। ছায়াছবির কাহিনিটি মধ্যপ্রদেশের একটি গ্রামের এক সত্য ঘটনাকে ভিত্তি করে রচিত । ছবিটি প্রযোজনা করেছিল ভারতের জাতীয় চলচ্চিত্র উন্নয়ন কর্পোরেশন। অভিনয়ে ছিলেন রাজেশ্বরী সচদেব, রজিত কাপুর, রঘুবীর যাদব, সীমা বিশ্বাস প্রমুখ শিল্পী । ছায়াছবিটি ১৯৯৮ সালের জাতীয় চলচ্চিত্র পুরস্কার অনুষ্ঠানে শ্রেষ্ঠ ছায়াছবি হিসেবে স্বর্ণকমল পুরস্কার জিতে নেয় ।
সারাংশ
এক দলিত কৃষক ইচ্ছাপূরণের পর মন্দিরে দেবতাকে প্রণাম জানাতে গেলে উচ্চবর্ণ জমিদার তাকে অপমান করে। এই বিষয়টিকে নিয়েই সিনেমা বানাতে সেই গ্রামে উপস্থিত হয় এক পরিচালক ও কলাকুশলীরা। শহরের মানুষের লঘু মানসিকতা ও জাতপাত ব্যবস্থার বৈষম্যের কারণে সেখানে প্রবল সমস্যা দেখা দেয়। সমর মূলত ভারতীয় সমাজের জাতপাত উচ্চনীচ প্রথাকেই তুলে ধরেছে।
রামকৃষ্ণ বিশ্বাস
রামকৃষ্ণ বিশ্বাস (Ramkrishna Bishwas) (১৬ জানুয়ারি, ১৯১০ - ৪ আগস্ট, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। গোপন বিপ্লবী দলের সদস্য ছিলেন। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের নেতা সূর্য সেনের বিপ্লবী দলের সভ্য হিসেবে ১৯৩০ সালের ফেব্রুয়ারিতে বোমাপ্রস্তুত করার সময় সাঙ্ঘাতিকভাবে আহত হন। মাস্টারদার নির্দেশে ১৯৩০ সালের ১২ জানুয়ারি তিনি এবং কালী চক্রবর্তী চাঁদপুর স্টেশনে ইনস্পেক্টর জেনারেল ক্রেগকে হত্যা করতে গিয়ে তারিণী মুখার্জিকে হত্যা করেন। ২২ মাইল দূরে গিয়ে ধরা পড়েন।
জন্ম
রামকৃষ্ণ বিশ্বাসের জন্ম চট্টগ্রামের সারোয়াতলীতে। তার পিতার নাম দুর্গাকৃপা বিশ্বাস।
রামকৃষ্ণ বিশ্বাসের সান্নিধ্যে প্রীতিলতা
300px|thumb|right|পশ্চিমবঙ্গের কলকাতায় প্রীতিলতার ভাস্কর্য। ১৯৩০ সালে টি জে ক্রেগ বাংলার ইন্সপেক্টর জেনারেল অফ পুলিশ পদে নতুন দায়িত্ব নিয়ে চট্টগ্রাম সফরে আসেন। তাকে হত্যা করার জন্য মাষ্টার’দা রামকৃষ্ণ বিশ্বাস এবং কালীপদ চক্রবর্তীকে মনোনীত করলেন। পরিকল্পনা অনু্যায়ী ১৯৩০ সালের ২রা ডিসেম্বর চাঁদপুর রেলস্টেশনে তারা রিভলবার নিয়ে আক্রমণ চালায় কিন্তু ভুল করে তারা মিঃ ক্রেগের পরিবর্তে চাঁদপুরের এস ডি ও তারিণী মুখার্জিকে হত্যা করেন। সেদিনেই পুলিশ বোমা আর রিভলবার সহ রামকৃষ্ণ বিশ্বাস এবং কালীপদ চক্রবর্তীকে গ্রেপ্তার করে। এই বোমাগু্লোই কলকাতা থেকে মনোরঞ্জন রায় চট্টগ্রামে নিয়ে আসেন। তারিণী মুখার্জি হত্যা মামলার রায়ে রামকৃষ্ণ বিশ্বাসের মৃত্যুদন্ড এবং কালীপদ চক্রবর্তীকে নির্বাসন দন্ড দেয়া হয়। ব্যয়বহুল বলে আলিপুর জেলের ফাঁসির সেলে মৃত্যু গ্রহণের প্রতীক্ষারত রামকৃষ্ণের সাথে চট্টগ্রাম থেকে আত্নীয়দের মধ্যে কেউ দেখা করতে আসা সম্ভব ছিল না। এ খবর জানার পর মনোরঞ্জন রায় প্রীতিলতার কাছে লেখা এক চিঠিতে রামকৃষ্ণ বিশ্বাসের সাথে দেখা করার চেষ্টা করতে অনুরোধ করেন। মনোরঞ্জন রায়ের মা হিজলী জেলে ছেলের সাথে দেখা করতে গেলে গোপনে তিনি প্রীতিলতাকে লেখা চিঠিটা তার হাতে দেন। গুনু পিসির উপদেশ অনুযায়ী প্রীতিলতা মৃত্যুপ্রতীক্ষারত রামকৃষ্ণ বিশ্বাসের সাথে দেখা করার জন্য আলিপুর কেন্দ্রীয় কারাগার কর্তৃপক্ষের কাছে “অমিতা দাস” ছদ্মনামে “কাজিন” পরিচয় দিয়ে দরখাস্ত করেন। জেল কর্তৃপক্ষের অনুমতি পেয়ে তিনি প্রায় চল্লিশবার রামকৃষ্ণের সাথে দেখা করেন। এ সাক্ষাৎ প্রসঙ্গে তিনি লিখেছেন “তাঁর (রামকৃষ্ণ বিশ্বাস) গাম্ভীর্যপুর্ণ চাউনি, খোলামেলা কথাবার্তা, নিঃশঙ্ক চিত্তে মৃত্যুকে আলিঙ্গন করা, ঈশ্বরের প্রতি অচলা ভক্তি, শিশুসুলভ সারল্য, দরদীমন এবং প্রগাঢ় উপলব্দিবোধ আমার উপর গভীর রেখাপাত করল। আগের তুলনায় আমি দশগুন বেশি কর্মতৎপর হয়ে উঠলাম। আত্মাহুতি দিতে প্রস্তুত এই স্বদেশপ্রেমী যুবকের সঙ্গে যোগাযোগ আমার জীবনের পরিপূর্ণতাকে অনেকখানি এগিয়ে দিয়েছিল।” ১৯৩১ সালের ৪ আগস্ট রামকৃষ্ণ বিশ্বাসের ফাঁসী হয়। এই ঘটনা প্রীতিলতার জীবনে এক আমূল পরিবর্তন নিয়ে আসে। তার ভাষায় “রামকৃষ্ণদার ফাঁসীর পর বিপ্লবী কর্মকান্ডে সরাসরি যুক্ত হবার আকাঙ্ক্ষা আমার অনেক বেড়ে গেল।”
বর্মী রুপি
রুপি ছিলো ১৯৪৩–১৯৪৫ ব্যতীত ১৮৫২ থেকে ১৯৪৫ সাল পর্যন্ত বার্মার (বর্তমান মিয়ানমার) মুদ্রা।
ইতিহাস
ব্রিটিশরা বার্মা জয় করার পর তারা ক্যত এর স্থলে ভারতীয় রুপির প্রচলন করে। ১৮৯৭ সাল থেকে ভারতীয় সরকার রেঙ্গুনে ভারতের মত একই সাধারণের ধরনের নোট চালু করে কিন্তু ভারতীয় ভাষা ব্যবহারের বদলে সেসব নোটে বার্মার ভাষা ব্যবহার করা হয়। ১৯১৭ এবং আবারো ১৯২৭ সাল থেকে বার্মায় ব্যবহারের জন্য অতিরিক্ত মুদ্রিত ভারতীয় নোটগুলো ছাড়া হয়। বার্মা ১৯৩৭ সালে স্বতন্ত্র উপনিবেশ হওয়ার পরে বার্মার জন্য পৃথক নোট ছাপানো শুরু হলেও কোন পৃথক ধাতব মুদ্রার প্রচলন করা হয়নি।
১৯৪৮ সালে স্বাধীন হওয়ার পর বার্মা ধাতব মুদ্রা ও কাগুজে মুদ্রা সমেত নিজেদের রুপির প্রচলন করে। এক রুপিকে ১৬ পে-তে (ভারতীয় আনা এর সমতুল্য) ভাগ করা হতো, প্রতিটি পে ছিলো ৪ পয়্যার সমতুল্য ছিলো (ভারতীয় পয়সার সমতুল্য)। বর্মী রুপিকে ১৯৫২ সালে ক্যত দ্বারা প্রতিস্থাপন করা হয়।
ধাতব মুদ্রা
১৯৪৯ সালে ধাতব মুদ্রা হিসেবে ২ পয়্যা, ১, ২, ৪ এবং ৮ পে বাজারে ছাড়া হয়। এগুলোর আকার এবং তামা-নিকেলের গঠন ভারতীয় ½, ১ ও ২ আনা এবং ¼ ও ½ রুপির সাথে মিল রেখে তৈরি করা হয়েছিলো। ধাতব মুদ্রাগুলোয় চিন্থে নামক পৌরাণিক সিংহ-ড্রাগন প্রানীর ছবি থাকতো।
ব্যাংক নোট
thumb|[[সবুজ ময়ূর|সবুজ ময়ূরের ছবি যুক্ত ১ রুপির নোট]] ১৮৯৭ থেকে ১৯২২ পর্যন্ত ৫, ১০ ও ১০০ রুপির নোট ইস্যু করা হতো ভারতীয় রুপির মতই কিন্তু ভিন্ন ভাষা ব্যবহার করা হতো। ১৯১৭ সালে ভারতীয় আড়াই রুপির নোট বার্মায় ব্যবহারের জন্য অতিরিক্ত ছাপানো হয়, একই উদ্দেশ্যে ১৯২৭ সালে ৫০ রুপি এবং ১৯২৭ থেকে ১৯৩৭ পর্যন্ত ১০০ রুপির নোট অতিরিক্ত ছাপানো হয়।
১৯৩৭ সালে ভারতীয় রিজার্ভ ব্যাঙ্ক থেকে "শুধুমাত্র বার্মায় আইনি দরপত্রে" লেখা যুক্ত ৫, ১০ এবং ১০০ রুপির নোট অতিরিক্ত পরিমাণে ছাপানো হয়। ১৯৩৮ সালে ভারতীয় রিজার্ভ ব্যাংক থেকে ৫, ১০, ১০০, ১০০০ এবং ১০০০০ বর্মী রুপির নোট ছাপানো হয়।
১৯৪২ সালে জাপান সরকার ১, ৫, ও ১০ এবং ¼, ½, ১, ৫, ১০ ও ১০০ রুপি ইস্যু করে। এই নোটগুলোকে ১৯৪৪ সালে ১, ৫, ১০ এবং ১০০ ক্যত দ্বারা প্রতিস্থাপন করা হয়, যেগুলো ক্ষণকালীন দ্বিতীয় বর্মী ক্যত নামেও পরিচিত। ১৯৪৫ সালে সামরিক প্রশাসন জাপানি ক্যত নোট প্রতিস্থাপন করতে ১, ৫, ১০ ও ১০০ ভারতীয় রুপির নোট অতিরিক্ত ইস্যু করে।
১৯৪৭ সালে বার্মা মুদ্রা বোর্ড ১, ৫, ১০ ও ১০০ রুপির কাগুজে মুদ্রা ইস্যুর ক্ষমতা নিয়ে নেয়। ১৯৪৮ সালে স্বাধীনতাপ্রাপ্তির পর বার্মা সরকার নোট পুরনো পদ্ধতিতে ইস্যু করতে থাকে। ১৯৫৩ সালে বার্মার ইউনিয়ন ব্যাংক রুপির চূড়ান্ত ও শেষ কিছু নোট ইস্যু করে।
আর্টি ডিক
আর্থার এডওয়ার্ড ডিক (Artie Dick; জন্ম: ১০ অক্টোবর, ১৯৩৬) মিডলমার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ও ওয়েলিংটন দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন আর্থার ডিক নামে পরিচিত আর্টি ডিক।
প্রথম-শ্রেণীর ক্রিকেট
১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত আর্টি ডিকের প্রথম-শ্রেণীর খেলোয়াড়ী জীবন চলমান ছিল। ১৯৫৬ সালের বড়দিনে ওতাগোর সদস্যরূপে আর্টি ডিকের প্রথম-শ্রেণীর ক্রিকেটে অভিষেক ঘটে। খেলায় তিনি মাঝারিসারিতে ব্যাটিং করেন।
ব্যাটিংয়ে মাঝারীমানের সফলতা লাভ করা সত্ত্বেও ১৯৬১-৬২ মৌসুমে নিউজিল্যান্ড দলের সদস্য হিসেবে দক্ষিণ আফ্রিকা গমনার্থে তাকে দলে অন্তর্ভুক্ত করা হয়। পাশাপাশি, ১৯৫৮ সালে ইংল্যান্ডে গমনকারী অভিজ্ঞ উইকেট-রক্ষক জন ওয়ার্ডকে দলে রাখা হয়। তবে, জন ওয়ার্ডের ব্যাটিংয়ের মান দূর্বল থাকায় ১৯৫৮-৫৯ মৌসুমে এমসিসি’র বিপক্ষে ওতাগোর সদস্যরূপে একবারই উইকেট-রক্ষণের দায়িত্ব পালন করা আর্টি ডিককে গ্লাভস পরিধানের সুযোগ দেয়া হয়।
আন্তর্জাতিক ক্রিকেট
সমগ্র খেলোয়াড়ী জীবনে সতেরোটি টেস্টে অংশগ্রহণ করেছেন আর্টি ডিক। ৮ ডিসেম্বর, ১৯৬১ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৭ জুন, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে দক্ষিণ আফ্রিকা যাবার পথে পার্থে অবস্থানকালে উইকেট-রক্ষণের দায়িত্বপ্রাপ্ত হয়েছিলেন। ওয়েস্টার্ন অস্ট্রেলিয়ার বিপক্ষে একটি খেলায় অংশ নেন। তবে, খেলায় তিনি ৩২টি বাই রান দেন। আফ্রিকায় পৌঁছার পর তার খেলার উত্তরণ চোখে পড়ে। পাঁচ-টেস্ট নিয়ে গড়া সিরিজের সবকটি খেলাতেই তিনি উইকেট-রক্ষক হিসেবে খেলেন। ২১ ক্যাচ ও ২টি স্ট্যাম্পিং করেন। তবে, এ সিরিজে সর্বমোট ৫২টি বাই রান দেন। তার তুলনায় প্রতিপক্ষীয় দক্ষিণ আফ্রিকান উইকেট-রক্ষক জন ওয়েট মাত্র ৯টি বাই রান দিয়েছিলেন। কেপ টাউনে সিরিজের তৃতীয় টেস্টের দ্বিতীয় ইনিংসে অপরাজিত ৫০ রান তুলে দেশের বাইরে নিউজিল্যান্ড দলকে প্রথম টেস্ট জয়ে প্রভূতঃ সহায়তা করেন। নিউজিল্যান্ডে প্রত্যাবর্তনকালে অস্ট্রেলিয়ায় আবারও খেলেন। আর্টি ডিক তার খেলোয়াড়ী জীবনের একমাত্র সেঞ্চুরির সন্ধান পান। নিউ সাউথ ওয়েলসের বিপক্ষে ১২৭ রান তুলেন। ঐ সময়ে নিউজিল্যান্ডীয় একাদশের সংগ্রহ ছিল ৩২/৫।
অবসর
১৯৬২-৬৩ মৌসুমে ওয়েলিংটন দলে চলে যান। পরবর্তী কয়েকটি টেস্ট সিরিজে স্বীয় স্থান বহাল রাখেন। ১৯৬৫ সালে ইংল্যান্ড গমন করেন। ইংল্যান্ডের বিপক্ষে সিরিজের প্রথম দুই টেস্টে অংশ নেন। এরপর নর্দাম্পটনশায়ারের বিপক্ষে মারমুখী ভূমিকায় অবতীর্ণ হন। ৯৬ রানে দূর্দান্ত ইনিংসটি ৮৭ মিনিটে করেন। ঐ ইনিংসে দুইটি ছক্কা ও ষোলটি চারের মার ছিল। এর অল্প কয়েকদিন পর তৃতীয় টেস্টে জন ওয়ার্ডকে তার স্থলাভিষিক্ত করা হয়। এরপর আর আর্টি ডিককে কোন টেস্ট খেলতে দেখা যায়নি।
পরবর্তী চার বছর জন ওয়ার্ড, এরিক পেট্রি, রয় হারফোর্ড ও ব্যারি মিলবার্নকে নিউজিল্যান্ড দলের পক্ষে স্বল্প কয়েকটি টেস্টে উইকেট-রক্ষক হিসেবে খেলানো হয়। ১৯৬৯ সালে কেন ওয়াডসওয়ার্থ নিজেকে এ অবস্থানের জন্যে পাকাপোক্ত করে তুলেন। ১৯৬৫-৬৬ মৌসুমে ওয়েলিংটনের পক্ষে খেলেন। এরপর, ১৯৬৮-৬৯ মৌসুমের পূর্ব-পর্যন্ত কোন প্রথম-শ্রেণীর ক্রিকেটে অংশ নেননি। ঐ মৌসুমে চারটি খেলায় অংশ নিয়েছিলেন।
১৯৭৩-৭৪ মৌসুমের শুরুতে ওয়েলিংটন ক্লাব ক্রিকেটে বার্ষিকাকারে প্রদেয় শীর্ষ রান সংগ্রহকারী হিসেবে আর্থি ডিক কাপ পুরস্কারের প্রচলন করা হয়।
বিটিভি ওয়ার্ল্ড
বিটিভি ওয়ার্ল্ড রাষ্ট্রীয় বাংলাদেশ টেলিভিশনের মালিকানাধীন একটি বাংলাদেশী বাংলা ভাষার স্যাটেলাইট ও কেবল টেলিভিশন চ্যানেল। এশিয়াস্যাট ৩ স্যাটেলাইটের মাধ্যমে এটি ২০০৪ সালের ১১ এপ্রিলে সম্প্রচার শুরু করে। এর অনুষ্ঠানসূচীর বেশিরভাগ সময় বিটিভির ঢাকা কেন্দ্রের অনুষ্ঠান সিমুলকাস্ট করে। পরে এর টেরেস্ট্রিয়াল ফিডের সম্প্রচার বন্ধের সময় বিটিভি ঢাকা বিটিভি ওয়ার্ল্ডের সম্প্রচার সিমুলকাস্ট করে। ঢাকার রামপুরায় অবস্থিত বিটিভি ভবন থেকে বিটিভি ওয়ার্ল্ড সারা বিশ্বে সম্প্রচার করে। বিটিভি ঢাকার থেকে একটি আলাদা অনুষ্ঠানসূচী সহ চ্যানেলটিকে একটি বিনোদন চ্যানেলে রূপান্তর করার ঘোষণাও করা হয়েছে।
ইতিহাস
বাংলাদেশ টেলিভিশন মূলে ২০০৩ সালের ২৫ ডিসেম্বরে স্যাটেলাইট টেলিভিশনে সম্প্রচার শুরু করার পরিকল্পনা করেছে, যা এর ৩৯তম বার্ষিকীতে ঘটে, কিন্তু প্রযুক্তিগত অসুবিধার কারণে এটি স্থাগিতদেশ হয়। ২০০৪ সালের ১১ এপ্রিলে বিটিভি ওয়ার্ল্ডের উদ্বোধনের সাথে এটি স্যাটেলাইটে সম্প্রচার শুরু করে। এটি হংকংয়ের এশিয়াস্যাট ৩ এর মাধ্যমে সম্প্রচার করেছে, স্যাটেলাইটের ব্যান্ড সি ব্যবহার করে, যা ওশেনিয়া, এশিয়া, এবং ইউরোপ কভার করেছে। বিটিভি ওয়ার্ল্ড আন্তর্জাতিক দর্শকদের জন্য ইংরেজি ভাষার অনুষ্ঠান প্রযোজন করার পরিকল্পনাও করেছে।
২০১৯ সালের ২ সেপ্টেম্বরে ভারতের ডিডি ফ্রি ডিশে বিটিভি ওয়ার্ল্ড সম্প্রচার শুরু করে। ২০২০ সালের ১০ এপ্রিলে বিটিভি মধ্যপ্রাচ্য এবং উত্তর আফ্রিকায়ও সম্প্রচার শুরু করে। ২০২১ সালের মেতে বিটিভি ওয়ার্ল্ড, এর ভ্রাতৃপ্রতিম চ্যানেলসমূহ সহ, বিশ্বজুড়ে স্ট্রিম করার জন্য বিটিভি অ্যাপে উপলব্ধি করা হয়। যেহেতু বিটিভিতে ২০২১ আইসিসি পুরুষ টি২০ বিশ্বকাপ প্রচার হচ্ছিল, ২০২১ সালের ২৯ অক্টোবরে জনপ্রিয় ইত্যাদি অনুষ্ঠান, যা সাধারণত উভয় চ্যানেলে প্রচারিত, শুধু বিটিভি ওয়ার্ল্ডে প্রচার হয়েছিল। ২০২২ সালের মেতে বাংলাদেশ সরকার দেশের বিমানবন্দরে এর ভ্রাতৃপ্রতিম সহ বিটিভি ওয়ার্ল্ডের সম্প্রচারের আদেশ দেয়।
ধলেশ্বরী নদী
ধলেশ্বরী নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলা, মানিকগঞ্জ জেলা, ঢাকা জেলা নারায়ণগঞ্জ জেলা এবং মুন্সীগঞ্জ জেলার একটি নদী। নদীটির দৈর্ঘ্য ২৯২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলেশ্বরী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৭। নদীটি মূলত বাংলাদেশের মধ্যভাগে দিয়ে প্রবাহিত একটি জলধারা। এটি যমুনা নদীর একটি শাখা। ধলেশ্বরী নদীর শাখা নদী হচ্ছে বুড়িগঙ্গা ।
সূচনা
টাঙ্গাইল জেলার উত্তর পশ্চিম প্রান্তে যমুনা নদী হতে ধলেশ্বরীর সূচনা। এটি এর পর দুই ভাগে ভাগ হয়ে যায় - উত্তরের অংশটি ধলেশ্বরী আর দক্ষিণের অংশটি কালীগঙ্গা নামে প্রবাহিত হয়। এই দুইটি শাখা নদী মানিকগঞ্জ জেলার কাছে মিলিত হয়, এবং সম্মিলিত এই ধারাটি ধলেশ্বরী নামে প্রবাহিত হয়ে নারায়ণগঞ্জ জেলার কাছে শীতলক্ষা নদীর সাথে মিলিত হয়ে পরবর্তীকালে মেঘনা নদীতে পতিত হয়।
ধলেশ্বরী বর্তমানে যমুনার শাখা, কিন্তু প্রাচীন কালে এটি সম্ভবত পদ্মা নদীর মূল ধারা ছিলো। ১৬০০ হতে ২০০০ সালের মধ্যে পদ্মার গতিপথ ব্যাপকভাবে পাল্টে গেছে। ধারণা করা হয়, কোনো সময়ে পদ্মার মূল ধারাটি রামপুর-বোয়ালিয়া এলাকা ও চলন বিল এর মধ্য দিয়ে প্রবাহিত হয়ে, পরে ধলেশ্বরী ও বুড়িগঙ্গা নদীর মাধ্যমে মেঘনায় গিয়ে পড়তো। ১৮শ শতকে পদ্মার নিম্ন প্রবাহটি ছিলো আরো দক্ষিণে। ১৯ শতকের মাঝামাঝি সময়ে মূল প্রবাহ ধলেশ্বরী হতে দক্ষিণের প্রবাহে, তথা কীর্তিনাশা নদীতে সরে যায়, যা বর্তমানে পদ্মার মূল গতিপথ।
ফাদল ইবনে আব্বাস
ফাদল ইবন আব্বাস(মৃত্যু-৬৩৪ খ্রিষ্টাব্দ) মুহাম্মদ এর একজন একনিষ্ঠ সাহাবা । তিনি রাসুল ছোট চাচা আব্বাস ইবনে আব্দুল মুত্তালিব এর বড় ছেলে ছিলেন । তিনি হাদিস বর্ণনাকারী সাহাবা ছিলেন ।
নাম ও বংশ পরিচয়
ফাদল ইবনে আব্বাস এর ডাক নাম আবু মুহাম্মাদ ।তার পিতা ছিলেন প্রখ্যাত সাহাবী হযরত আব্বাস ইবন আবদুল মুত্তালিব এবং ছিলেন মাতা লুবাবা বিনতুল হারেস আল হিলালিয়্যাহ ।ফাদল ইবনে আব্বাস রাসূল এর চাচাতো ভাই ছিলেন । ফাদল পিতার বড় সন্তান ছিলেন ।
ইসলাম গ্রহণ ও হিজরত
বদর যুদ্ধের পূর্বেই পরিবারের সবাই সাথে ইসলাম গ্রহণ করেন । কিন্তু মক্কার কুরাইশদের ভয়ে প্রকাশ করতে পারেননি । মক্কা বিজয়ের অল্প কিছুদিন পূর্বে পিতা আব্বাস ইবনে আব্দুল মুত্তালিব ও ছোট ভাই আবদুল্লাহর সাথে মদীনায় হিজরত করেন। হিজরতের সময় তার বয়স ছিল ১৩ বছর এবং ছোট ভাই আবদুল্লাহর বয়স ছিল ৮ বছর ।
যুদ্ধে অংশগ্রহন
তিনি মদীনায় হিজরতের পর সর্ব প্রথম মক্কা অভিযানে অংশ গ্রহণ করেন। অতঃপর হুনাইনের যুদ্ধেও যোগদান করেন ।হুনাইনের যুদ্ধে আক্রমণের প্রথম পর্যায়ে মুসলিম বাহিনী যখন পরাজয়ের দ্বারপ্রান্তে উপনীত হয়ে পালাতে শুরু করে তখনও তিনি বীরত্বের সাথে রাসূল সাথে ময়দানে অটল থাকেন। বিদায় হজ্জে তিনি রাসূলুল্লাহর সাথে একই বাহনে বসা ছিলেন। এ কারণে সেই দিন থেকে তিনি রাদিফুর রাসূল উপাধিতে ভূষিত হন ।তার বিয়ের দেনমোহর রাসূল নিজে পরিশোধ করেন ।
রাসুলের অন্তিম জীবনে
রাসুলের অন্তিম জীবনে খেদমতের সুযোগ হয় ফাদল ইবনে আব্বাসের । রাসুল অন্তিম রোগশয্যায় রাসূলুল্লাহ সর্বশেষ ভাষণ দিবেন,এই ঘোষণা দেন ফাদল । অতঃপর ফাদল ও অন্য একটা সাহাবার সাহায্য নিয়ে রুম থেকে বাইরে বের জনগণের সামনে শেষ ভাষণ দেন । এরপরে রাসুল ইন্তিকালের পর ফাদল ও কয়েকজন সাহাবা মিলে রাসুল এর গোসলের কাজ সম্পন্ন করেন,আউস ইবন খাওলী নামক এক আনসার সাহাবা তাকে পানি এগিয়ে দেন গোসল করানোর জন্য ।
হাদিস বর্ণনা
ফাদল ইবনে আব্বাস হতে ২৪টি হাদীস বর্ণিত হয়েছে । অনেক সাহাবা ও তাবেয়ী তার থেকে হাদিস বর্ণনা করেছেন ।
সাহাবাদের মধ্যে
ইবন আব্বাস ও আবু হুরাইরার উল্লেখযোগ্য ।
তাবেয়ীদের মধ্যে
কুরাইব
কুসাম ইবন আব্বাস
আব্বাস ইবন উবাইদিল্লাহ
সুলাইমান ইবন ইয়াসার,
আতা ইবন আবী রিবাহ
শাবী
উমাইর বিশেষ ভাবে উল্লেখযোগ্য ।
মৃত্যু
ফাদল ইবনে আব্বাসের মৃত্যুসন সম্পর্কে বেশ মতপার্থক্য রয়েছে । ওয়াকিদী বলেনঃ হযরত ফাদল খলিফা উমারের খিলাফতকালে আমওয়াসের প্লেগের মহামারিতে মারা যান। আবার অনেকে বলেছেন, হযরত আবু বকরের খিলাফতকালে আজনাদায়ন অথবা ইয়ামামার যুদ্ধে তিনি শাহাদাত বরণ করেন। আবার কেউ কেউ বলেছেন, হিজরী ১৫ সনে ইয়ামামার যুদ্ধে তিনি শহীদ হন। তবে ইমাম বুখারী আজনাদাইনের মতটি গ্রহণযোগ্য বলে মনে করেছেন ।
ধাপ সাতগাড়া বায়তুল মুকাররম মডেল কামিল মাদরাসা
থাম্ব|২০০৩ সালে জাতীয় পর্যায়ে শ্রেষ্ঠ শিক্ষাপ্রতিষ্ঠান হওয়ায় ক্রেস্ট প্রদান করেন মহামান্য রাষ্ট্রপতি ইয়াজ উদ্দিন আহমেদ ধাপ সাতগাড়া বায়তুল মুকাররম মডেল কামিল মাদরাসা রংপুর বিভাগের রংপুর জেলার একটি আলিয়া মাদ্রাসা। মাদরাসাটি ১৯৮২ইং সালে স্থাপিত হয়। ২০০৩ সালে মাদরাসাটি লেখাপড়ার মান, অবকাঠামো, বোর্ড পরীক্ষার ফলাফল এর ভিত্তিতে জাতীয় পর্যায়ে শ্রেষ্ঠ মাদরাসার গৌরব অর্জন করে।
প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় শতভাগ পাশসহ ‘শীর্ষ দশ’ এর মধ্যে থাকে। ২০১৩ সালে এবতেদায়ি সমাপনি পরীক্ষায় সমগ্র দেশের মধ্যে ১৯তম স্থান, জেডেসি পরীক্ষায় ৫ম স্থান, দাখিল পরীক্ষায় ১১তম স্থান, আলিম পরীক্ষায় ৪র্থ স্থান অর্জন করে। ২০১৪ সালে জেডেসি পরীক্ষায় দেশের মধ্যে ৫ম স্থান, দাখিল পরীক্ষায় ৮ম স্থান এবং আলিম পরীক্ষায় ৯ম স্থান অর্জন করে।  ২০০৩ সালে মাদরাসাটি লেখাপড়ার মান, অবকাঠামো, বোর্ড পরীক্ষার ফলাফল এর ভিত্তিতে জাতীয় পর্যায়ে শ্রেষ্ঠ মাদরাসার গৌরব অর্জন করে।
প্রতিষ্ঠাতা
মাদরাসাটি প্রতিষ্ঠায় ডাঃসালামতুল্লাহ চৌধুরী(সাবেক সভাপতি) অবদান ছিল। বর্তমান সভাপতি ডাঃসালামতুল্লাহ চৌধুরীর দ্বিতীয় পুত্র ডাঃআকতার হোসেন চৌধুরী
প্রশাসনিক ইউনিট
গভর্নিং বডির নেতৃত্বে সভাপতি ডাঃমোঃআকতার হোসেন চৌধুরী। বর্তমান প্রিন্সিপাল  আ.ন.ম. হাদীউজ্জামান ও উপাধ্যক্ষ মো. মাহফুজুর রহমান সাদীর পরিচালনায় মাদরাসাটি দেশের মাদরাসা শিক্ষা বোর্ড ও ইসলামি আরবি বিশ্ববিদ্যালের শ্রেষ্ঠ মাদ্রাসা সমূহের তালিকায় স্থান পেয়েছে।
মাদরাসা প্রতিষ্ঠার ইতিহাস
মাদরাসাটি ১ জানুয়ারী, ১৯৮২ সালে খলিফাপাড়া জামে মসজিদ সংলগ্ন টিনসেডে একটি ফোরকানিয়া মাদরাসা হিসাবে শুরু হয়েছিল। পরে ডাঃ সালামতুল্লাহ চৌধুরীর উদ্দোগে দাখিল পর্যায়ে একাডেমিক কার্যক্রম শুরু হয়। মাদরাসাটি অল্প কয়েক বছরের মধ্যে আলিম, ফাযিল, কামিলসহ দু’ বিষয়ে অনার্স শিক্ষা কার্যক্রম চালু হয়, যা মাদরাসা বোর্ড ও ইসলামি আরবি বিশ্ববিদ্যালয়ের ইতিহাসে বিরল। মাদরাসাটির একাডেমিক কার্যক্রম শুরুর সাল হচ্ছে-ইবতেদায়ী (১৯৮২), দাখিল (১৯৮৯), দাখিল বিজ্ঞান (১৯৯৩) আলিম (১৯৯৪), ফাযিল (১৯৯৬), আলিম বিজ্ঞান (১৯৯৭), কামিল হাদীস ও তাফসীর বিভাগ (২০০১), কামিল আদব ও ফিকহ বিভাগ (২০০৩) এবং অনার্স আল-কুরআন এন্ড ইসলামিক স্টাডিজ বিভাগ এবং আল-হাদিস এন্ড ইসলামিক স্টাডিজ বিভাগ (২০১০)।
মাদরাসার ভৌতিক অবকাঠামো, লেখাপাড়ার মান, বোর্ড ও বিশ্ববিদ্যালয় পরীক্ষায় ভালো ফলাফলের জন্য সরকার মাদরাসাটিকে ২০০৭ সালে মডেল মাদরাসা হিসাবে নির্বাচিত করেছিল।
জমির পরিমাণ
মাদরাসাটি রংপুর সিটি কর্পোরেশনের ১৭ নং ওয়ার্ডে ১.৮৮ একর জমির উপর স্থাপিত। মাদরাসা চত্তর আছে-১.৩৬ একর এবং ছাত্রাবাস আছে-০.৫২ একর।
ভবনের বিবরণ
থাম্ব|সাতগাড়া কামিল মাদরাসার প্রশাসনিক ভবন, পূর্ব দিকে পশ্চিম মুখী মাদরাসাটিতে ৫টি ভবন আছে-
থাম্ব|ধাপ সাতগাড়া কামিল মাদরাসার তিন তলা একাডেমিক ভবন থাম্ব|মাদ্রাসার মসজিদ ও মডেল ভবন
প্রকাশনা
২০০৩ সাল থেকে প্রতিবছর “আলোর দিশারী” নামে একটি ম্যাগাজিন বের হয়। এখানে প্রবন্ধ, গল্প, কবিতা, ছড়া, রম্যরচনা ইত্যাদি ধর্মীয় দৃষ্টিকোণ থেকে সম্পাদিত হয়।
শিক্ষক ও শিক্ষার্থী সংখ্যা
মাদরাসায় ৪৪ জন শিক্ষক, ১১ জন কর্মচারী এবং ২৮৮০ জন ছাত্র-ছাত্রী আছে।
পোশাক
ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।
সাংস্কৃতিক কর্মকান্ড
মাদাসার অনেক ছাত্র-ছাত্রী জাতীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
খুকনী ইউনিয়ন
খুকনী ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার এনায়েতপুর থানার অন্তর্গত একটি ইউনিয়ন পরিষদ। এটি ৩২.০৩ বর্গকিমি (১২.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪০,৪৪৩ জন। ইউনিয়নটিতে মোট গ্রামের সংখ্যা ২৮টি ও মৌজার সংখ্যা ১২টি।
কার্বি ভাষা
কার্বি ভাষা উত্তর-পূর্ব ভারত এবং উত্তর-পূর্ব বাংলাদেশের কার্বি লোকরা (মিকিরো বা আর্লেং') বলা ভাষা। এটি চীনা-তিব্বতীয় ভাষা পরিবারর অন্তর্গত কিন্তু এর স্থান স্পষ্ট নয়। শাফার (১৯৭৪) এবং ব্রেডলী (১৯৯৭) মিকির ভাষাকে এক পথচ্যুত (aberrant) কুকি-চিন ভাষা বলে শ্রেণীবদ্ধ করেছেন, অন্যদিকে থারগুড (২০০৩) একে শ্রেণীবদ্ধ না করে চীনা-তিব্বতীদের মধ্যে রেখেছেন। ব্লেন্স এবং পোস্ট (২০১৩) একে গোটা ভাষা পরিবারটির সবচেয়ে গুরুত্বপূর্ণ ভাষার একটি বলেছেন।
ধুমুরালী / কামরূপ কার্বির বাইরে কথিত ভাষাটির স্থানবিশেষে বিশেষ পার্থক্য নেই। মান্য ভাষারূপে সাধারণত ডিফু অঞ্চলের কথিত ভাষাটিকে ধরা হয়।
ইতিহাস
উত্তর-পূর্ব ভারতের প্রায়গুলি ভাষার মতো কার্বি ভাষাও রোমান লিপিতে এবং কখনও অসমীয়া লিপিতে লেখা হয়। সবচেয়ে পুরানো কার্বি লিখিত পাঠ্যগুলি আমেরিকান বাপ্টিস্ট মিশন এবং ক্যাথলিক গীর্জার খ্রীস্টান মিশনারীরা উদ্ধার করে। মিশনারীরা ১৯০৩ সালে Birta নামের একটি কার্বি সংবাদপত্র ছাপাতেন। রেভারেণ্ড আর এটি নেইবরের ১৮৭৮ সালে প্রকাশিত  'Vocabulary of English and Mikir, with Illustrative Sentences' কে প্রথম কার্বি অভিধান বলা যায়। চার্ডোকা পেরিন কে'র ১৯০৪ সালে প্রকাশিত  'English–Mikir Dictionary' , স্যার চার্লস লিয়াল এবং এডবার্ড ষ্টেকের ১৯০৮ সালে প্রকাশিত কার্বিদের জনগোষ্ঠীয় বিবরণের প্রথম দলিল The Mikirs এবং গি ডি বাকারর ১৯২৫ সালের  'A Dictionary of the Mikir Language'  ইত্যাদিগুলি কার্বি লোক, ভাষা এবং ব্যাকরণর কয়েকটি পূর্ণ গ্রন্থ।
কার্বিদের কথিত ভাষাও শহকী। এরে এক উদাহরণ মোসেরা (Mosera বা অতীতর সোঁবরণ) যেখানে কার্বিদের উৎপত্তি এবং প্রব্রজন বর্ণনা করা হয়।
ভিন্নতা
কোনার্থ (২০১৪) কার্বি ভাষার দুটি রূপ দেখিয়ে দিয়েছে।
ধ্বনি
কার্বি ভাষায় সাতটা স্বরবর্ণ এবং উনিশটা ব্যঞ্জনবর্ণ উচ্চারণ হয় (দুটি মিলে ছাব্বিছটা)। স্বরবর্ণগুলির হ্রস্ব এবং দীর্ঘর পার্থক্য নেই। তলার তথ্যসমূহ কোনার্থের (২০১৭) থেকে উদ্ধৃত।
শব্দাংশের গঠন
কার্বি শব্দাংশ মুক্ত (C)(C)V(V) বা বন্ধ (C)(C)VC হতে পারে।এমনধরনের ব্যঞ্জন গোষ্ঠীর সংযোগ হতে পারে:.
অসমীয়ার প্রভাব
কার্বি ভাষায় বহু অসমীয়া মূলের শব্দ পাওয়া যায়। কার্বি উচ্চারণে বহুকিছুই অন্য রূপ নিয়েছে। যেমন- চারিজন বুঢ়া> চারবুরা, ঘর> কহর, মধুরী আম> মাদুরাম, ঘণ্টা> খন্তা ইত্যাদি। কিতাপ, আলহী, আপদ, কেরাহী ইত্যাদি শব্দ একই রূপে ব্যবহার হয়।
শব্দ গঠন
মিচিং ভাষায় দুটি শব্দের সংযোগে নতুন একটি শব্দের গঠন হওয়ার মতো কার্বি ভাষায়ও এমন উদাহরণ পাওয়া যায়। এমনভাবে সৃষ্টি হওয়া নতুন শব্দটিতে সাধারণত মূল শব্দ দুটির প্রথম অংশ লোপ পায় এবং দ্বিতীয় অংশটি থেকে যায়। অবশ্য এর ব্যতিক্রমও আছে। উদাহরণস্বরূপ – আরলং+কেচর= লংচর, তমন+কেদেং= মনদেং, কিন্তু থেংপি+আফাং= থেংফাং, কেলোক+পিক= লক্‌পিক ইত্যাদি।
ভৌগোলিক বিতরণ
কার্বি ভাষা উত্তর-পূর্ব ভারতের এই স্থানসমূহে বলা হয়।
ডিয়ানা এডুলজি
ডিয়ানা ফ্র্যাম এডুলজি (জন্ম ২৬ জানুয়ারী ১৯৫৬ খ্রি:) একজন প্রাক্তন মহিলা ক্রিকেট খেলোয়াড়। মুম্বাইতে উনি জন্মগ্রহণ করেন ও খুব ছোটবয়স থেকেই খেলায় আকৃষ্ট হন। রেল কলোনীতে টেনিস বলে ক্রিকেট খেলে উনি বড় হন। ক্রিকেট খেলায় যোগ দেবার আগে জুনিয়র জাতীয় পর্যায়ে তিনি বাস্কেটবল ও টেনিস খেলেন। প্রাক্তন টেস্ট ক্রিকেটার লালা অমরনাথের আয়োজিত শিবিরে প্রথম তার দক্ষতা প্রমাণিত হয়। সেই সময় মহিলাদের ক্রিকেট ভারতে জনপ্রিয়তা পেতে শুরু করেছিল। ডিয়ানা প্রথমে রেল ও পরে ভারতীয় জাতীয় দলের হয়ে খেলেন। বাঁ হাতি ধীরগতির অরথডক্স বোলার হিসেবে তিনি সাফল্য লাভ করেন। ১৯৭৫ সালে তিনি প্রথম সিরিজ খেলেন। ১৯৭৮ সালে তাকে অধিনায়িকা নির্বাচন করা হয়। ১২০ উইকেট নিয়ে উনি সর্বোচ্চ উইকেট নেওয়া বোলারের স্থান পান।
১৯৮৬ সালে ভারতের ইংল্যান্ড সফরের সময় অধিনায়িকা এডুলজিকে লর্ডস প্যাভিলিয়নে ঢুকতে বাধ দেওয়া হয়। উনি বলেন এমসিসি (মেরিলিবোন ক্রিকেট ক্লাব)-এর নাম পালটে এমসিপি (মেল শভিনিস্ট পিগ) রাখা উচিত।
রাষ্ট্রীয় শুদ্ধাচার পুরস্কার
রাষ্ট্রীয় শুদ্ধাচার পুরস্কার হলো গণপ্রজাতন্ত্রী বাংলাদেশ সরকার প্রবর্তিত সরকারি কর্মচারীদের পেশাগত দক্ষতা, সততা ইত্যাদির উপর ভিত্তি করে প্রদান করা একটি পুরস্কার। ২০১৭ সালের ৬ এপ্রিল শুদ্ধাচার পুরস্কার প্রদান নীতিমালা-২০১৭ প্রকাশিত হয়।
পটভূমি
‘সোনার বাংলা গড়ার প্রত্যয়: জাতীয় শুদ্ধাচার কৌশল’ শিরোনামে জাতীয় শুদ্ধাচার কৌশল ২০১২ সালে মন্ত্রিসভা বৈঠকে অনুমোদন করে। সরকারের মন্ত্রণালয়, বিভাগ বা রাষ্ট্রীয় অন্যান্য প্রতিষ্ঠানের নির্বাচিত কর্মচারীদের পুরস্কার প্রদানের উদ্দেশ্যে শুদ্ধাচার পুরস্কার নীতিমালা প্রণয়ন করা হয়। কর্মচারী বলতে মন্ত্রণালয়, বিভাগ, বা অন্যান্য রাষ্ট্রীয় প্রতিষ্ঠানে কর্মরত সকল কর্মকর্তা-কর্মচারীকে বোঝানো হয়েছে। শুদ্ধাচার চর্চার ১৮টি ক্ষেত্রে ৫ নাম্বার করে মোট ৯০ নাম্বার এবং মন্ত্রণালয়, বিভাগ, অন্যান্য রাষ্ট্রীয় প্রতিষ্ঠান, দফতর বা সংস্থা কর্তৃক ধার্যকৃত অন্যান্য কার্যক্রমে ১০ নাম্বার; মোট ১০০ নাম্বারের মধ্যে একজন কর্মচারীকে যাচাইবাছাই করে পুরস্কারের জন্য মনোনীত করা হয়। শুদ্ধাচার পুরস্কারপ্রাপ্ত কর্মচারীরা পুরস্কার হিসেবে একটি সার্টিফিকেট এবং এক মাসের মূল বেতনের সমপরিমাণ অর্থ পাবেন।
পুরস্কার প্রদানের ক্ষেত্র
রাষ্ট্রীয় শুদ্ধাচার পুরস্কারের জন্য যারা মনোনীত হবেন
হট স্পট (ক্রিকেট)
হট স্পট হচ্ছে ইনফ্রারেড ইমেজিং প্রক্রিয়া। এই প্রক্রিয়া এখন পর্যন্ত ক্রিকেট ছাড়া অন্য কোথাও খুব একটা দেখা যায় নি। সাধারণত ক্রিকেট খেলায় ব্যাটসম্যানের গায়ে অর্থাৎ প্যাডে, গ্লাভসে কিংবা ব্যাটে বল’র টাচ বা এডজ বের করতে এই পদ্ধতি ব্যবহার করা হয়।
যেভাবে হট স্পট কাজ করে
মাঠে’র দুই আম্পায়ার যখন কোনও আউট’র জন্য থার্ড আম্পায়ার’র কাছে যান তখন তিনি হট স্পট দিয়ে এডজ কিংবা স্পর্শ পরীক্ষা করে দেখেন। ইনফ্রারেড (Infrared) ইমেজিং এর কারণে ব্যাটসম্যানের চারপাশ এবং ব্যাটসম্যানকে কালো দেখায়। অনেকটা ম্যানুয়াল ক্যামেরার নেগেটিভ এর মত। সেক্ষেত্রে স্পর্শ এর জায়গাটা তুলনামূলকভাবে সাদা দেখায়। এ প্রক্রিয়ার জন্য দুটি ক্যামেরার প্রয়োজন হয়। দুটি ক্যামেরাকে থাকতে হবে সম্পূর্ণ বিপরীত দিকে। এবং এই ক্যামেরাগুলুকে থাকতে হবে মাঠ থেকে কিছুটা উপরে পুরা খেলাটাকে ভিডিও করা অবস্থায়। বল অন্য কোনও কিছু’র অংশের সাথে সংঘর্ষ করলে সেই জায়গাটা সাদা করে দেওয়াই হটস্পট এর কাজ।
হট স্পট এর অতীত কথা
ফ্রান্সের গবেষক নিকোলাস বিওন (Nicholas Bion) সর্বপ্রথম হট স্পট সিস্টেম আবিষ্কার করেন। ২০০৬ সালে অস্ট্রেলিয়ায় সর্বপ্রথম (অস্ট্রেলিয়া বনাম ইংল্যান্ড) খেলার সময় এই হটস্পট সিস্টেম প্রথম চালু করা হয়। কিন্তু আরও আগে দ্য গাব্বা’তে ২৩ নভেম্বের ২০০৬ হটস্পট তার পথ চলা শুরু করে। স্কাই স্পোর্টস ও স্নিকোমিটার নামক অস্ট্রেলিয়ান কোম্পানী এই হট স্পট সিস্টেমে’র উদ্দোগতা। তবে ঐ অ্যাশেজ কিন্তু নাইন নেটওয়ার্ক কোম্পানি এই প্রযুক্তি নিয়ে আসে।
রামকৃষ্ণ রায়
রামকৃষ্ণ রায় (Ramkrishna Roy) (৯ জানুয়ারি, ১৯১২ — ২৫ অক্টোবর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। গোপন বিপ্লবী দলের সদস্য ছিলেন। ১৯৩০ সালে তিনি জেলাশাসক পেডিকে ছুরি দিয়ে হত্যা করার পরিকল্পনা করেছিলেন, কিন্তু ব্যর্থ হন। ২ সেপ্টেম্বর, ১৯৩৩ তারিখে মেদিনীপুরের জেলাশাসক বার্জকে হত্যা করার ব্যাপারে অংশগ্রহণ করেন। ধরা পড়ে হত্যার অভিযোগে প্রাণদণ্ডে দণ্ডিত হন। মেদিনীপুর জেলে তার ফাঁসি হয়।
প্রারম্ভিক জীবন
রামকৃষ্ণ রায়ের জন্ম মেদিনীপুরের চিরিমাতসাইতে। তার পিতার নাম কেনারাম রায়। মাতার নাম ভবতারিণী দেবী। রামকৃষ্ণ মেদিনীপুর টাউন স্কুলে ১৯২২ সালে তৃতীয় শ্রেণিতে ভর্তি হন। ছোটবেলা থেকে তিনি শরীরচর্চা করতেন। ১৯২৪ সালে মহাত্মা গান্ধী মেদিনীপুরে এলে বালক রামকৃষ্ণ স্বেচ্ছাসেবক বাহিনীতে যোগ দেন। ১৯২৬ সালে পুরসভার নির্বাচনে বীরেন্দ্রনাথ শাসমলে র সাথে ও ১৯২৮ সালে সুভাষচন্দ্রের সঙ্গে কাজ করেছেন তিনি।
ফিলিস্তিন (অঞ্চল)
ফিলিস্তিন অঞ্চল (فلسطين; Παλαιστίνη; Palaestina; פלשתינה) হলো ভূমধ্যসাগর এবং জর্ডান নদী মধ্যে অবস্থিত পশ্চিম এশিয়ার একটি ভৌগোলিক এলাকা।
নামকরণের ইতিহাস
আধুনিক প্রত্নতত্ত্ব ১২টি প্রাচীন মিশরীয় এবং আসিরিয়ান শিলালিপি শনাক্ত করেছে যেগুলোতে সম্ভবতঃ হিব্রু প্লেশেথের সম্পর্কে বিবরণ রয়েছে। "পেলেসেট" শব্দটি (পি-আর-এস-টি হিসাবে হায়ারোগ্লিফিক হতে অনুদিত) পাঁচটি শিলালিপিতে পাওয়া যায় যাতে খ্রিস্টপূর্ব ১১৫০ অব্দে মিশরের বিংশতম রাজবংশের রাজত্বকালে পত্তন হওয়া একটি সংলগ্ন - প্রতিবেশী গোষ্ঠী বা এলাকার কথা উল্লেখ আছে। এর প্রথম উল্লেখ পাওয়া যায় মেদিনেট হাবুর মন্দিরের শিলালিপিতে যা হতে জানা যায় যে তৃতীয় রামেসেসের শাসনামলে মিশরের সাথে যারা যুদ্ধ করেছিল তাদের মধ্যে পেলেসেটরাও ছিলো, এবং সর্বশেষ জ্ঞাতটি এর ৩০০ বছর পরের প্যাডিসেটের মূর্তির লিপিতে প্রাপ্ত। সাতটি অ্যাসিরিয়ান শিলালিপিতে "পালাশতু" বা "পিলিস্তু" অঞ্চলটির উল্লেখ রয়েছে; যার শুরু হয়েছে খ্রিস্টপূর্ব ৮০০ অব্দের তৃতীয় অ্যাডাদ-নীরারির নিমরুদ ফলক হতে এবং এর এক শতাব্দীরও বেশি সময় পরের এশারহাদ্দনের একটি চুক্তিতে সর্বশেষ উল্লেখ পাওয়া যায়। মিশরীয় বা অসরীয় - কোনো উত্‌সই এই শব্দটির পরিষ্কার আঞ্চলিক সীমানা সম্পর্কে কিছু বলেনি।
ইতিহাস
মিশর, সিরিয়া এবং আরবের মধ্যস্থ একটি কৌশলগত গুরুত্বপূর্ণ অবস্থানে অবস্থিত এবং ইহুদী ও খ্রিস্টধর্মের উত্‌সস্থল এই এলাকাটির ধর্ম, সংস্কৃতি, বাণিজ্য এবং রাজনীতির এক সুদীর্ঘ ও উত্থান-পতনের ইতিহাস রয়েছে। এই অঞ্চলটি প্রাচীন মিশরীয়, কেনানীয়, ইস্রায়েলীয়, আশেরিয়ান, ব্যাবিলনীয়, আকামেনীয়, প্রাচীন গ্রীক, রোমান, পার্থিয়ান, সাসানীয়, বাইজেন্টাইনস, খোলাফায়ে রশিদুন, উমাইয়া, আব্বাসীয় এবং ফাতেমীহ খিলাফত, ক্রুসেডার, আইয়ুবিড, মামলুকস, মঙ্গোলস, অটোমান, ব্রিটিশ এবং আধুনিক ইস্রায়েলি ও ফিলিস্তিনিরা সহ অসংখ্য গোষ্ঠী দ্বারা নিয়ন্ত্রিত হয়েছে।
ওরিয়ন প্রকল্প
ওরিয়ন প্রকল্প হল বিংশ শতাব্দীর পঞ্চাশের দশকে পরিচালিত একটি গবেষণা যা করা হয়েছিল কোন নভোযানের পিছনে কিছু পারমাণবিক বোমার ক্রমিক বিস্ফোরণ ঘটিয়ে নভোযানটিকে প্রচালিত করার ধারণা (পারমাণবিক স্পন্দিত প্রচালন) নিয়ে । তখন এ ধরনের নভোযান ভূপৃষ্ঠ থেকেই উড্ডয়ন করবার জন্য নকশা করা হয়েছিল, যা করা হলে প্রচালন এর সময় উড্ডয়নস্থলের আশেপাশের পরিবেশে উল্লেখযোগ্য পরিমাণে তেজস্ক্রিয় পারমাণবিক অবশেষ ছড়িয়ে পড়ার আশঙ্কা ছিল । অবশ্য পরবর্তীকালে এ ধরনের নভোযানের নকশা নভোযানটিকে শুধুমাত্র মহাকাশে ব্যবহারের জন্যই উপস্থাপন করা হয় ।
বিস্ফোরক দ্রব্যাদির দহনের মাধ্যমে রকেট প্রচালনের এ ধারণাটি ১৮৮১ খ্রিষ্টাব্দে প্রথম উপস্থাপন করেছিলেন রুশ বিস্ফোরণ বিশেষজ্ঞ নিকোলাই কিবালচিচ এবং বিচ্ছিন্নভাবে একই ধারণা নিয়ে ১৮৯১ খ্রিষ্টাব্দে কাজ করেছিলেন জার্মান প্রকৌশলী হারম্যান গ্যান্সউইন্দ । পারমাণবিক প্রচালন নিয়ে ১৯৪৬ সালে সাধারণ প্রস্তাবনা করেন স্টানিস ল উলাম এবং ১৯৪৭ সালে স্টানিস ল উলাম এবং ফ্রেডরিক রেইনিস যৌথভাবে এর প্রাথমিক হিসেব নিকেশ করেন একটি লস আলামোস স্মারকপত্রে । আসল প্রকল্পটি শুরু হয় ১৯৫৮ সালে, পরিচালনায় ছিলেন জেনারেল অ্যাটমিকসের টেড টেইলর এবং পদার্থবিদ ফ্রিম্যান ডাইসন যিনি টেইলরের অনুরোধে ইন্সটিটিউট ফর অ্যাডভান্সড স্টাডি থেকে এক বছর কাজের অব্যাহতি নেন এই প্রকল্পটিতে কাজ করার জন্যে ।
ওরিয়ন প্রকল্পের মাধ্যমে একই সাথে উচ্চ মাত্রার জ্বালানির কর্মদক্ষতার পাশাপাশি অতি উচ্চ মাত্রার প্রতিক্রিয়া বল পাওয়ার সম্ভাবনা দেখা দেয় । এতে যে উচ্চ মাত্রার শক্তি প্রয়োজন, তা মিটিয়ে দেবে পারমাণবিক বিস্ফোরণ । এই বিস্ফোরণগুলোকে নভোযানের ভরের সাপেক্ষে এতটা শক্তিশালী হতে হবে যাতে করে নভোযানের ভিতরের গঠনে কোন প্রভাব না ফেলে বিস্ফোরণগুলোকে বাইরে ঘটিয়েই ফল পাওয়া যায় । তখনকার সময়ে প্রচলিত নভোযানগুলোর সাথে ওরিয়ন প্রকল্পের নভোযানের একটা বৈশিষ্ট্যমূলক তুলনা তুলে ধরা যাক । ঐ সময়ে প্রচলিত রাসায়নিক শক্তিতে চালিত রকেট সমূহ, যেমন স্যাটার্ন V (স্যাটার্ন ফাইভ) যেটা অ্যাপোলো প্রোগ্রামকে চাঁদে নিয়ে গিয়েছিল, এই ধরনের রকেটগুলির ইঞ্জিন অতি উচ্চ মাত্রার প্রতিক্রিয়া বল দিতে পারে যদিও জ্বালানির কর্মদক্ষতা অনেক কম থাকে । আবার বৈদ্যুতিক আয়ন ইঞ্জিনগুলো খুব অল্প পরিমাণ প্রতিক্রিয়া বল দিতে পারে, তবে জ্বালানির কর্মদক্ষতা এ ক্ষেত্রে পাওয়া যায় অনেক বেশি । ঐ সময়কার সবচেয়ে উন্নত প্রযুক্তির পারমাণবিক ইঞ্জিনগুলির তুলনায় ওরিয়ন অনেক ভালো কর্মদক্ষতার ও উপযোগিতার আশ্বাস দিয়েছিল । ওরিয়ন প্রকল্পের পক্ষপাতীরা মনে করতেন এই প্রকল্প দ্বারা খুব কম খরচে আন্তঃসৌরমণ্ডলীয় যাতায়াত সম্ভব হবে । যদিও এই প্রকল্পটি খুব দ্রুতই রাজনৈতিক অসম্মতির সম্মুখীন হয়, যার প্রধান কারণ প্রচালন এর সময় পরিবেশে তেজস্ক্রিয় পারমাণবিক অবশেষ ছড়িয়ে পড়ে মারাত্মক পরিবেশ দূষণের ঝুঁকি ।
ওরিয়ন প্রকল্পটি বন্ধ হয়ে গিয়েছিল মূলত ১৯৬৩ খ্রিষ্টাব্দে স্বাক্ষরিত পারমাণবিক অস্ত্র পরীক্ষার আংশিক সীমিতকরণ চুক্তির কারণে । যদিও পরবর্তীকালে অনেক প্রকল্প প্রস্তাব করা হয়েছে যেগুলো প্রকৌশলগত যেকোন বিশ্লেষণকে তাপীয় শক্তি ব্যবহার করতে বিবেচনা করার পর্যায়ে নিয়ে গিয়েছিল, যেমন লংশট প্রকল্প, দেদালুস প্রকল্প এবং মিনি-ম্যাগ ওরিয়ন । এ ধরনের প্রকল্পগুলির প্রতিটিতেই বাইরে থেকে তরঙ্গ আকারে শক্তি পাঠিয়ে প্রচালন (তরঙ্গায়িত শক্তি দিয়ে প্রচালন) করার ঝামেলা এড়িয়ে উচ্চ কর্মদক্ষতাসম্পন্ন আন্তঃসৌরমণ্ডলীয় যাতায়াতকে সম্ভব করতে নবায়নযোগ্য শক্তির সর্বোচ্চ ব্যবহারের জন্যে গুরুতর কিছু ধারণা প্রস্তাব করা হয় । প্রতিটি প্রকল্পের জন্যে প্রস্তাবিত ধারণাগুলির মধ্যে বিতর্কিত পারমাণবিক স্পন্দিত প্রচালন এর মূলনীতিটি ছিল সাধারণ । অবশ্য পরবর্তীকালে প্রস্তাবিত এই প্রকল্পগুলিতে মূলনীতিটির অনেক পরিবর্তন করা হয় । এমন সব যন্ত্রপাতি ব্যবহারের সিদ্ধান্ত নেওয়া হয় যাতে ব্যবহৃত পেলেটের বিস্ফোরণের কারণ হিসেবে প্রকল্পভেদে খুব কম পরিমাণে নিউক্লীয় ফিশন বা নিউক্লীয় ফিউশন হয় । কিন্তু ওরিয়ন প্রকল্পের চিত্র ছিল একেবারে বিপরীত, এতে ব্যবহৃত পারমাণবিক স্পন্দিত প্রচালন এর ইউনিট (পারমাণবিক বোমা) ছিল ঐসব প্রকল্পের থেকে অনেক বড় পরিসরের এবং সেগুলো তৈরিতে ঐসব প্রকল্পের মতো ধারনামূলক প্রযুক্তি অপেক্ষাকৃত কম ব্যবহৃত হয়েছিল । ২০০৩ সালে এই প্রকল্প নিয়ে নির্মিত একটি বিবিসি তথ্যমূলক চলচ্চিত্র হল To Mars by A-Bomb: The Secret History of Project Orion ।
মূলনীতি
সচরাচর আন্তঃসৌরমণ্ডলীয় যাতায়াতের জন্য মুক্তিবেগ দরকার পড়ে অনেক বেশি, ১৯ থেকে ৩১ কি মি/সে (১২ থেকে ১৯ মাইল/সে) । অন্যান্য নভোযান প্রচালন এর প্রযুক্তি হয় উচ্চ মুক্তিবেগ না হয় উচ্চ প্রতিক্রিয়া বল, যেকোনো একটি দিতে পারে । ওরিয়ন প্রকল্পের নিউক্লীয় পালস রকেটই (পারমাণবিক স্পন্দিত প্রচালন দ্বারা পরিচালিত রকেট) একমাত্র প্রস্তাবিত প্রযুক্তি যা উচ্চ মুক্তিবেগের সাথে অনেক মেগানিউটন প্রতিক্রিয়া বল দিয়ে উচ্চ কর্মক্ষমতার নিশ্চয়তা দেয় । (বিভিন্ন প্রচালন ব্যবস্থার সাথে পরিচিত হতে চাইলে দেখুন নভোযান প্রচালন )
জ্বালানির কর্মদক্ষতা (Isp) বলতে প্রতি একক ভরের জ্বালানি থেকে কতটুকু প্রতিক্রিয়া বল পাওয়া যাবে তা বোঝায় । এ পরিমাপটি রকেটবিদ্যার জগতে কর্মক্ষমতা প্রকাশের জন্যে একটি আদর্শ । যেকোনো রকেট প্রচালনের ক্ষেত্রে, যেহেতু গতিশক্তি বেগের বর্গের সমানুপাত হারে বাড়ে(গতিশক্তি = ½ mv2) এবং ভরবেগ ও প্রতিক্রিয়া বল বাড়ে বেগের সমানুপাতিক (ভরবেগ = mv) হারে, সেহেতু মুক্তিবেগ এবং জ্বালানির কর্মদক্ষতা যত বেশি হবে, একটি নির্দিষ্ট মাত্রার প্রতিক্রিয়া বল (অভিকর্ষজ ত্বরণ(g) এর মানের গুণিতক আকারে) অর্জন করতে তত বেশি শক্তি লাগবে(উদাহরণ হিসেবে বলা যায় যে, প্রস্তাবিত বৈদ্যুতিক প্রচালন ব্যবস্থা যেটাতে কিনা উচ্চ জ্বালানির কর্মদক্ষতা, Isp প্রয়োজন, সে তুলনায় অনেক কম প্রতিক্রিয়া বল দেয় । কেননা তারা ব্যবহারের জন্য শক্তি পায় খুব সীমিত মাত্রায় । তাদের ক্ষেত্রে প্রতিক্রিয়া বল থাকে জ্বালানির কর্মদক্ষতার ব্যস্তানুপাতিক যদি শক্তি ব্যয়ের হার ধ্রুব হয় কিংবা যেকোনো প্রকৌশলজনিত সমস্যার কারণে তাপ আকারে শক্তি হারিয়ে যায় ) ওরিয়ন প্রকল্পের একটি নভোযান পারমাণবিক কিছু বিস্ফোরণ ঘটিয়ে যে পরিমাণ শক্তি বাইরের পরিবেশে নির্গমন করতে পারে, এই নির্গমন হার এতটাই বেশি যা তেজস্ক্রিয়া থেকে রক্ষা পাওয়ার জন্যে এখন পর্যন্ত জানা যত পদার্থ এবং যত রক্ষণশীল নকশা আছে যা দিয়ে একটি পারমাণবিক চুল্লীকে অভ্যন্তরীণ তেজস্ক্রিয়তা থেকে রক্ষা করা যায়, তাদের যেকোনোটির সাধ্যের বাইরে ।
বদরপুর, আসাম
বদরপুর (Badarpur) ভারতবর্ষের আসাম রাজ্যের করিমগঞ্জ জেলার একটি শহর ।
হুইজ
থাম্ব|RIPENCC হুইজ (উচ্চারণ who is এর ন্যায়) একটি জিজ্ঞাসা এবং প্রতিক্রিয়া প্রোটোকল যে ব্যাপকভাবে ডাটাবেসে ব্যবহৃত যেমন একটি ডোমেন নাম (Domain Name), একটি আইপি (IP) ঠিকানা ব্লক বা একটি স্বশাসিত সিস্টেম হিসাবে নিবন্ধিত ব্যবহারকারীরা বা, একটি ইন্টারনেট রিসোর্সের তথ্য-সমূহ সংরক্ষণ করে অনুসন্ধানের জন্য ব্যবহার করা হয়, কিন্তু একটি আরও অনেক কাজে ব্যবহার করা যায়। প্রোটোকল সংরক্ষণ করে এবং একটি পাঠযোগ্য বিন্যাসে ডাটাবেসের বিষয়বস্তু ব্যাবহারকারির কাছে বিতরণ করে। WHO IS প্রোটোকল জন্য RFC 3912 সালে নথিভুক্ত করা হয়।এবং এমন আরো অনেক কাজে who is ব্যাবহার হয়।
বোম্বে রোজ
বোম্বে রোজ একটি ২০১৯ ভারতীয় অ্যানিমেটেড চলচ্চিত্র যা গীতঞ্জলি রাও রচিত, সম্পাদনা করেছেন, ডিজাইন করেছেন এবং পরিচালনা করেছেন। ২০১২ সালের ভেনিস ফিল্ম ফেস্টিভ্যালে আন্তর্জাতিক সমালোচক সপ্তাহে চলচ্চিত্রটির বিশ্ব প্রিমিয়ার হয়েছিল। এটি ২০১৯ টরন্টো আন্তর্জাতিক চলচ্চিত্র উৎসবে সমসাময়িক বিশ্ব চলচ্চিত্র বিভাগে প্রদর্শিত হয়েছিল। ছবিটি একটি ফুল বিক্রেতার প্রেমে পড়ার গল্প অনুসরণ করে। এটি কম্পিউটার ফ্রেমে অঙ্কিত অ্যানিমেশন দ্বারা তৈরি এবং যা তৈরি করতে ৬০ শিল্পীর ১৮ মাস সময় লেগেছে।  ছবিটি ২০২০ সালের ৪ ডিসেম্বর নেটফ্লিক্সে মুক্তি পাবে।
পঞ্চরত্ন (স্থাপত্য)
পঞ্চরত্ন (অর্থ পাঁচটি রত্ন) একপ্রকারের মন্দির স্থাপত্যরীতি। এই রীতিটি সপ্তদশ শতক ও তৎপরবর্তীকালে বাংলা অঞ্চলে মন্দির নির্মাণে বহুলভাবে ব্যবহৃত হয়। যশোর, রাজশাহীর পুঠিয়া, দিনাজপুর, খুলনা প্রভৃতি অঞ্চলে এই রীতির মন্দির দেখা যায়।
বদরপুর, আসাম
ভৌগোলিক বিবরণ
বদরপুর ২৪ ডিগ্রী ৯ মিঃ উত্তর অক্ষাংশে ও ৯২ ডিগ্রী ৬ মিঃপূর্ব দ্রাঘিমাংশে অবস্থিত। এই শহরটি সমুদ্রতল থেকে প্রায় ১৬ মিটার (৫২ ফুট) গড় উচ্চতায় অবস্থিত।
বোম্বে রোজ
অভ্যর্থনা
বড়দ্বজ রাঙ্গন একটি ইতিবাচক পর্যালোচনা দিয়েছিলেন এবং বলেছিলেন, "বোম্বাই রোজ কেবল বোম্বাই সিনেমার গল্পকাহিনীকেই নয়, বোম্বাই সিনেমার অন্তর্নিহিত অনুমানকেও উল্টিয়ে দিয়েছে।" ভ্যারাইটি পত্রিকার গাই লজ বলেছিলেন যে, রাওয়ের "স্বতঃস্ফূর্ত আত্মপ্রকাশে গল্প বলায় কিছুটা ঘাটতি থাকলেও লোককাহিনী-প্রভাবিত দৃশ্যের জাঁকজমক তা পুষিয়ে দিয়েছে।" দ্য গার্ডিয়ান পত্রিকার জ্যান ব্রুকস লিখেছেন: "বোম্বাই রোজের উচ্চ-স্তরের রম্য নাট্য সম্ভবত বাস্তব জগৎ থেকে বিচ্ছিন্ন, তবে এতে প্রত্নতাত্ত্বিক সুগন্ধযুক্ত এবং অত্যধিক আবেগে পরিপূর্ণ এবং অন্তর্বর্তী যন্ত্রসংগীত এতে ছড়িয়ে দেয়া হয়েছে।"
পঞ্চরত্ন (স্থাপত্য)
গঠনশৈলী
এই রীতির মন্দিরের ছাদে পাঁচটি চূড়া বা কুটিরসদৃশ কাঠামো দেখা যায়। চারটি কোণে চারটি চূড়া সমান উচ্চতায় থাকে, পঞ্চম চূড়াটি কেন্দ্রে এবং অন্যান্য চূড়ার চেয়ে উঁচু হয়। সম্ভবত উত্তর ভারতের পঞ্চায়তন স্থাপত্যরীতি থেকে বাংলা পঞ্চরত্ন মন্দির উদ্ভূত হয়েছে, যেখানে মূল মন্দিরের চারকোণে চারটি অপেক্ষাকৃত ক্ষুদ্র মন্দির থাকে।
বদরপুর, আসাম
জনপরিসংখ্যান
২০০১ সনের ভারতবর্ষের আদম শুমারি অনুসারে,   বদরপুরের জনসংখ্যা ছিল ১১,২৯১ এর মধ্যে পুরুষদের জনসংখ্যার হার ৫২% এবং মহিলাদের হার ৪৮%। বদরপুরের সাক্ষরতার হার ৮৪% যা জাতীয় গড় আয় ৭৯.৫% - এর চেয়ে বেশি। এই শহরের জনসংখ্যার ১০% ৬ বছরের কম বয়সী । ২৮ শে মার্চ, ২০১৬ অনুসারে, বদরপুরের জনসংখ্যা প্রায় ১,৫০,০০০ দাঁড়িয়েছে.
বোম্বে রোজ
অভ্যর্থনা
স্ক্রিন ইন্টারন্যাশনালের ফিওনুয়ালা হলিগান অনুভব করেছিলেন যে ছবিটি "হৃদয়ের একটি অন্ধকারের গল্প, তবুও এটি উজ্জ্বলভাবে জ্বলজ্বল করতে পারে, হৃদয়ভাঙা এবং আশার গল্পে, মুম্বাইয়ের বস্তির এক বিপজ্জনক জীবন, যেখানে মৃত্যু সবসময়ই কাছে কাছে থাকে। তবে বড় পর্দায় বলিউডের এক পলাতকের কাহিনীর সমাপ্তি কেবল এক সিনেমার টিকিট দূরে।" আরব নিউজের গৌতম ভাস্করান বলেছিলেন যে, '' ছবির রঙিন প্যালেট মনোমুগ্ধকর এবং দৃষ্টি আকর্ষণীয় হতে পারে" তবে গল্পটি "দুর্বল, সম্ভবত সম্পাদনার দুর্বলতার কারনে এবং খুব বেশি প্যাকিং করার ইচ্ছার ফলেও হতে পারে।"
হুইজ
রীতি-নীতি
WHOIS প্রোটোকল ARPANET এর আগমন NICKAME প্রোটোকলের আদলে তৈরি ছিল এবং নাম(Neme)/আঙুল(Finger) প্রোটোকল, জন্য RFC 742 (1977) এর নির্দেশমালার উপর ভিত্তি করে ছিল। 1982 সালে NICNAME / WHOIS প্রোটোকল প্রথম নেটওয়ার্ক ইনফরমেশন সেন্টার এর হারেনস্টাইন এবং ভিক হোয়াইট  এসআরআই ইন্টারন্যাশনালে RFC 812 তৈরি করেছিলেন ।WHOIS মূলত নেটওয়ার্ক কন্ট্রোল প্রোগ্রামের (এনসিপি) বাস্তবায়িত কিন্তু যখন TCP / IP এর স্যুট ARPANET এর আগমন ও পরে ইন্টারনেটে জুড়ে নির্দিষ্ট করা হয় তার প্রধান ব্যবহার পাওয়া যায়নি। প্রোটোকল স্পেসিফিকেশন নিম্নলিখিত (মূল উদ্ধৃতি) হল: Connect to the service host TCP: service port 43 decimal NCP: ICP to socket 43 decimal, establishing two 8-bit connections Send a single "command line", ending with <CRLF>. Receive information in response to the command line. The server closes its connections as soon as the output is   finished. কমান্ড-লাইনের মাধ্যমে সার্ভার ক্যোয়ারী সাধারণত একটি একক নাম উল্লিখিত হয়। অর্থাত একটি রিসোর্সের নাম। যাইহোক, সার্ভার একটি কোয়েরি গ্রহণ, গ্রহণযোগ্য কমান্ড লাইন বিন্যাসের একটি বিবরণ ফিরে একমাত্র প্রশ্নবোধক চিহ্ন (?) নিয়ে গঠিত। প্রতিস্থাপন বা Wild-Card ফরম্যাটের(Format) এছাড়াও অস্তিত্ব, উদাঃ, ক্যোয়ারী নামের একটি পূর্ণ স্টপ (সময়ের) সংযোজন সব থাকে।
বদরপুর, আসাম
রাজনীতি
বদরপুর করিমগঞ্জ (লোকসভা সমষ্টি) এর একটি অংশ। ইহা অসম এর একটি বিধান সভা কেন্দ্র। বর্তমানে বদরপুরের বিধায়ক হচ্ছেন জামাল উদ্দিন আহমেদ ।
হুইজ
রীতি-নীতি
আধুনিক ইন্টারনেটের উপর, WHOIS সেবা সাধারণত ট্রান্সমিশন কন্ট্রোল প্রোটোকল (TCP) ব্যবহার আদানপ্রদান হয়। সার্ভারের সুপরিচিত পোর্ট সংখ্যার ৪৩ উপর অনুরোধ গ্রহণ করে । ক্লায়েন্ট(Client) হল এক প্রকার সহজ অ্যাপ্লিকেশন যে সার্ভারে একটি যোগাযোগের চ্যানেল স্থাপন হয়, সম্পদ অনুসন্ধান করা হবে এর নাম দিয়ে একটি টেক্সট রেকর্ড প্রেরণ এবং লেখার একটা ক্রম আকারে প্রতিক্রিয়া জন্য অপেক্ষা করে যা ডাটাবেসের মধ্যে পাওয়া রেকর্ড। প্রোটোকলটির এতোই সরল ,এছাড়াও একটি WHOIS সার্ভার Telnet প্রোটোকল ব্যবহার অনুসন্ধানের জন্য, একটি অ্যাপ্লিকেশন, এবং একটি কমান্ড লাইন ইন্টারফেস ব্যবহারকারী অনুমতি দেয়।
বদরপুর, আসাম
রেলপথে
বদরপুর জংশন বরাক উপত্যকায় অবস্থিত ভারতের উত্তর-পূর্ব সীমান্ত রেলর অন্যতম প্রধান রেলওয়ে জংশন স্টেশন। আগরতলা, শিলচর এর মতো গুরুত্বপূর্ণ শহরে যেতে হলে এই স্টেশনের মাধ্যমে যেতে হয়। রাজধানী , হামসফর ও সম্পর্কক্রান্তি র মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে। এর পূর্ব দিকে কাটাখাল জংশন ও পশ্চিমে করিমগঞ্জ জংশন অবস্থিত।
কর্ণাটকে কোভিড-১৯ এর বৈশ্বিক অতিমারী
২০২০ সালের ৯ই মার্চ ভারতের কর্ণাটক রাজ্যে ২০১৯–২০ করোনাভাইরাসের বৈশ্বিক মহামারীর প্রথম ঘটনাটি নিশ্চিত হয়েছিল। এর দু'দিন পরে, রোগের বিস্তার রোধ করতে, ভারতে প্রথম, এই রাজ্যে মহামারী রোগ আইন, ১৮৯৭ বলবৎ করা হয়, এটি এক বছরের জন্য স্থায়ী হবে। এখনও অবধি, (১২ই আগস্ট ২০২০) এখানে ১,৯৬,৪৯৪টি নিশ্চিত অসুস্থতার ঘটনা পাওয়া গেছে, এরমধ্যে নিরাময় এবং   মৃত্যুর ঘটনা আছে।
প্রাথমিক কন্টেইনমেন্ট প্রচেষ্টা
২০২০ সালের ৯ই মার্চ, কর্ণাটক রাজ্য সরকার একটি বিজ্ঞপ্তি জারি করে রাজ্যের সমস্ত স্কুলের কিন্ডারগার্টেন এবং প্রাথমিক শ্রেণি বন্ধ করার নির্দেশ দেয়। প্রাথমিক ও মাধ্যমিক শিক্ষামন্ত্রী, এস. সুরেশ কুমার বলেছিলেন যে করোনাভাইরাসের সংক্রমণ রোধ করতে এই বিজ্ঞপ্তিটি একটি সতর্কতামূলক ব্যবস্থা হিসাবে জারি করা হয়েছিল। ৩১শে মার্চ, সরকার বিজ্ঞপ্তি জারি করে, করোনাভাইরাসের বিস্তার এড়াতে সতর্কতামূলক ব্যবস্থা হিসাবে ৭ম থেকে ৯ম শ্রেণি পর্যন্ত পরীক্ষা স্থগিত করে।
রাজ্যে প্রথম মৃত্যুর খবর আসার পরে কর্ণাটকের মুখ্যমন্ত্রী, বি. এস ইয়েদুরাপ্পা, নোভেল করোনাভাইরাস (কোভিড-১৯) এর ক্রমবর্ধমান বিস্তার রোধের একটি সতর্কতামূলক ব্যবস্থা হিসাবে, একটি নির্দেশিকা জারি করে সমস্ত জনসমাগমস্থল- মল, বিশ্ববিদ্যালয় এবং কলেজ, প্রেক্ষাগৃহ, নাইট ক্লাব, বিবাহ এবং সম্মেলনগুলির মতো উচ্চ সমাগমস্থল বন্ধের নির্দেশ দেন। এছাড়াও, কেরালা সীমান্তে কাসারগড় জেলায়  ছয় জন লোক  করোনাভাইরাসের পরীক্ষায় পজিটিভ আসার পর এই রাজ্য কেরলের সীমান্ত গাড়ি চলাচলের জন্য বন্ধ করে দেয়।
রবিবার ২২শে মার্চ, কোভিড-১৯ মোকাবিলায় গঠিত টাস্ক ফোর্সের দ্বিতীয় সভার পরে, সরকার ৩১শে মার্চ অবধি, ৯টি জেলায় লকডাউন আকারে আরও বিধিনিষেধ ঘোষণা করে। এই জেলাগুলিতে, অত্যাবশ্যক নয়, এমন সকল পরিষেবা স্থগিত করা হয়েছিল। নয়টি জেলা যেখানে কোভিড-১৯ সংক্রমণ দেখা গিয়েছিল সেগুলি হ'ল: বেঙ্গালুরু পল্লী, বেঙ্গালুরু আরবান, চিক্কাবল্লাপুরা, দক্ষিণ কন্নড়, ধরওয়াড়, কালাবুরাগী, মহীশূর, কোডাগু এবং  বেলগাম।
প্রাথমিক লকডাউন
অভিবাসী শ্রমিক এবং দরিদ্রদের দুর্দশার সমাধান করার জন্য, কর্ণাটক সরকার রাজ্যের অভিবাসী শ্রমিকদের খাবার সরবরাহের জন্য একটি কর মুক্ত হেল্পলাইন নম্বর চালু করে, যেটি হল ১৫৫২১৪।
১১ই এপ্রিল, সরকার একটি বিজ্ঞপ্তি জারি ক'রে সমস্ত নাগরিক এবং স্বাস্থ্যসেবা কর্মকর্তাদের আক্রান্ত ব্যক্তিদের সঙ্গে যোগাযোগের সুযোগ বাড়ানোর জন্য তাদের মোবাইল ফোনে আরোগ্য সেতু অ্যাপ্লিকেশন ডাউনলোড, প্রচার ও ব্যবহার করতে পরামর্শ দেয়। যিনি ব্লুটুথ এবং জিপিএস প্রযুক্তি ব্যবহার করে নিজের ফোনে অ্যাপ্লিকেশনটি ইনস্টল করেছেন, তিনি যদি কোনও সংক্রামিত ব্যক্তির সান্নিধ্যে আসেন, তবে তাঁকে সতর্ক করার জন্য এই অ্যাপটি তৈরি করা হয়েছে।
ভারত সরকারের আদেশের সাথে সামঞ্জস্য রেখে, কর্ণাটক সরকারের অধীনস্থ সংখ্যালঘু কল্যাণ, ওয়াকফ এবং হজ বিভাগ ১৫ই এপ্রিল একটি আদেশ জারি করে, যাতে বলা হয় রাজ্যের বর্তমান কোভিড -১৯ মহামারীর কারণে ২০২০ সালের ৩রা মে পর্যন্ত মসজিদ / দরগাহে রমজান মাসে সমস্ত সম্মিলিত প্রার্থনা (সালাত) স্থগিত করার জন্য। এই আদেশে মসজিদের নিকটবর্তী সমস্ত ভোজনালয় নিষিদ্ধ করা হয়।
লকডাউন ২.০
রাজ্যগুলি আরও দুই সপ্তাহের জন্য লকডাউনের মেয়াদ অব্যাহত রাখার পক্ষে সওয়াল করে। জাতির উদ্দেশ্যে করোনাভাইরাস সম্পর্কিত চতুর্থ ভাষণের সময়, প্রধানমন্ত্রী নরেন্দ্র মোদী লকডাউনের মেয়াদ ১৪ই এপ্রিল থেকে ৩রা মে পর্যন্ত বাড়ানোর কথা ঘোষণা করেন। তবে কেন্দ্রের জারি করা নির্দেশিকাগুলির ভিত্তিতে, কর্ণাটকের মুখ্যমন্ত্রী ইঙ্গিত দেন যে লকডাউনে জনসাধারণের সঙ্গতি মূল্যায়নের পরে ২০শে এপ্রিল শিথিল করার বিষয়ে সিদ্ধান্ত নেওয়া হবে।
লকডাউন সম্প্রসারণের বার্তা দেবার পরে কেন্দ্রীয় সরকার সমস্ত রাজ্য দ্বারা একটি নতুন নির্দেশিকা পালন করার ঘোষণা করে।
লকডাউন ৩.০
ভারত সরকার প্রদত্ত নির্দেশিকা অনুসারে, কর্ণাটকের মুখ্যমন্ত্রী, রাজ্যে লকডাউন আরও বাড়িয়ে ১৭ই মে পর্যন্ত করলেন। এইবারে, অঞ্চলগুলিকে সরকার চারটি প্রধান বিভাগে শ্রেণিবদ্ধ করে: কন্টেইনমেন্ট, লাল, কমলা এবং সবুজ অঞ্চল, বিভিন্ন জেলার বিভিন্ন রকম ঝুঁকিপূর্ণ অঞ্চলের উপর ভিত্তি করে এই বিভাগ করা হয়।